BYIN PU LAP
樱桃叶
时间:2014-06-02 00:00:00 来源:德宏团结报
Ka ai: Mahko Tom
Ginhtong htong sai le……
Wora kong maron, lera hkoro mayan hkan byin pu ateng apang rai bai pu hpo shajang nga sai . Dai byinpu ni hpe yu nga ninglen ngai hpe gaya gaya rai shachyen shaga la ai nang hpe bai myit ginlen dat shangun nga ai oi.
No tum nga nni ? Nang go ngai hpe “Byinpu lap” nga shamying ai shakram kumhpa jo ai majo , an a tsora myit wa mungkan ntsa an sha sa pra ai zon magyep nga nna mali manga ning hpring ganon lai wa saga ai. Lani mi ngai nang hpe hpa majo“Byin pu lap”ngu shamying,“Byin pu”ngu shamying yang gade sha htuk nga ai ngu yang,nang go: An tsora sumri matut hkat ai go byinpu pu ai ten re majo,prat tup matsing lu na matu“Byin pu lap”ngu shamying ai re,“Byin pu”go nbung bung ai hpe hkam sharang n lu ai hta n-ga, gahtok hkra jang di hkrat mat ai laikyang rong ai majo n kam shamying ai nga tsun dan ndai. Ngai chye na la sai, nang go ngai hpe“Byinpu”zon hkum rai nga sadi ga jo ai re, dai shani ko nna ngai go: Nang hpe byinpu hpun shatai, ngai go byinpu lap tai nna nang hpe shawum shatsom na ngu myit ton sai hte maren ,nang hte gang hkat ai ten ni hta raitim tso myit hpe nang hpang maga de shamyet nna gade pyo lai wa yu sai. Masha ni da :Myit ai go gaja, byin ai go yon, gaja wa byinpu pu ai ginhtong jong dat ten hta,ngai gade gabu nna yu wa yang, nang go ganu gawa a ga n tot lu ai majo kundinghku majoi shang sha ra mat na sai nga lachyen jahka ai ga lahkun mi tsun dan ai majo she,“Byinpu lap”ngu shamying ai shakram na na n pru mat ai npot nhpang nang n tsun shi yang madat shapro chye sai. Ngai hpe ta tut mu bungli galo kyin ai majo shakram lo lo nlu ka shakun ai nga ai ga go ngai hpae masu ahpyop chyai ai she rai nga a hka!Nang hte an kaga mi hpa ntsun shalo ra mat sai. Dai zon ngai go jong ko du tim nbung e lau gawut gadong kau sai hpum chyahkro zon zon gade daram hkam sharang lai wa sai.
Nang a majo an a kam maka nmai rum mat saga ai, tso ai myit go hka-shi hka-nu hta hkan lui gatsat nang mat wa sai. Ya daini ngai lu myit maram shapro la ni ai:Ngai nang zon byinpu n tai na, byinpu lap mahtang tai nna she tsit tsom nga na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans mri_Latn nso_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn